Тема: **Сыйфат дәрәҗәләрен кабатлау**

**Дәрес тибы:** Грамматик күнекмәләр булдыру, ныгыту.

**Максат:** 1) Төрле дәрәҗәдәге сыйфатларны истә калдыру;

 2) Предмет билгеләрен чагыштырып, укучыларның фикер йөртә белү сәләтләрен үстерүне дәвам итү;

 3) Туган як табигатенә мәхәббәт тәрбияләү.

**Җиһазлау:** табалица, рәсемнәр, дәреслек, проектор

 Дәрес барышы

**I. Оештыру өлеше**

Исәнләшү, табигать күренеше, һава торышы турында сөйләшү.

Бүген һава торышы нинди?

Көн матурмы?

Көн кояшлымы? Җиллеме?

1. **Актуальләштерү.**

Фонетик күнегү

[Ө] [Җ]

[Ү]] [Ң]

[Ә] [Һ]

УКЫТУЧЫ: -Укучылар, без сезнең белән сыйфат дәрәҗәләре темасын үткән идек инде. Ә бүгенге дәресебез сыйфат дәрәҗәләрен кабатлауга багышланыр. – Әйдәгез әле игътибар белән тактага эленгән таблицага карыйк. Әлеге таблицада сыйфат дәрәҗәләренең ясалышы күрсәтелгән. Шуларны искә төшереп үтик.

**СЫЙФАТ ДӘРӘҖӘЛӘРЕ**

 гади дәр. чагыштыру дәр. артыклык дәр. кимлек дәр.

кызыл кызыл**рак**  **кып**-кызыл кыз**гылт**

яшел яшел**рәк**  **ямь-** яшел яшь**келт**

1. **Күнекмәләрне ныгыту.**

УКЫТУЧЫ: - Димәк, без сезнең белән яңа гына дәрәҗәләрнең ничек ясалышын карап киттек. Хәзер сезгә шундый **1** **бирем**: сезгә рәсемнәр тәкъдим итәм, сез шуларның сыйфатларын чагыштыру дәрәҗәсенә куеп әйтергә тиеш буласыз

.( *укучылар берничә минут эчендә эшләп, телдән әйтеп бирәләр*)

* Молодцы, укучылар! Эшне бик төгәл һәм тиз эшләдегез. Димәк, сыйфатның чагыштыру дәрәҗәсе –рак/-рәк кушымчалары ярдәмендә ясалалар.
* Дәфтәрләрне ачып, число һәм теманы язып куябыз.Алдагы бирем слайдта бирелгән.

**2 Бирем:** әлеге җөмләләрдә артыклык дәрәҗәсендәге сыйфатлар төшеп калган, сез шуларны өстәп язарга тиеш буласыз. Җөмләләр астында ярләмче сүзләр бирелгән.

1. Урманда ... каеннар үсә. 2. Күктә ... болытлар йөзә. 3. Болында ... җиләкләр пешә. 4. Аланда ... чәчәкләр бар.

**Сыйфатлар:** зәп-зәңгәр, иң озын, кып-кызыл, бик матур.

Эшләренә нәтиҗә ясала.

УКЫТУЧЫ: - Укучылар, кимлек дәрәҗәсенеҗ ясалу ысулын яҗадан карап үтик. Сезгә алдагы **бирем:**

Тактада язылган сыйфатларны кимлек дәрәҗәсенә куегыз.

Сыйфатлар: кара, зәңгәр, сары, яшел, кызыл.

Нәтиҗә ясала.

**3 бирем:** тактада язылган сыйфатларны кимлек дәрәҗәсенә куярга

* Әйдәгез әле, укучылар сезнең белән бер кызыклы эш эшләп алыйк. Сыйнфны икегә бүлеп, беренче яртысына җөмләләрнең татарчасын, икенче яртысына русчасын таратам. Шуларның татарчасын бер укучы, тәрҗемә парын икенче укучы торып әйтергә тиеш булачак.( *биремнәр бастырылган, карточка формасында; өләшенә; эшләнә)*

**Җөмләләр:** 1. Күл диңгездән кечкенәрәк- Озеро меньше моря.

1. Альбина иң матур күлмәген киде – Альбина одела самое красивое платье.
2. Бу сумка саргылт төстә – Это сумка желтоватого цвета.
3. Күктә зәп- зәңгәр болытлар йөзә- На небе плывут очень синии облака.
4. Якты кояш балкый – Сверкает яркое солнце
5. Бу сумка яңарак – Эта сумка новее
6. Минем чәем тәмлерәк – У меня чай вкуснее
7. Әнием чибәрнең- чибәре – Мама красивая из красивых
8. Җәй көне бик эссе була – Летом бывает очень жарко.
9. Бакчада кызыл алма пешә – В саду созревает красное яблоко.
10. **Йомгаклау.**

УКЫТУЧЫ: - Бик яхшы, укучылар. Бу эшне дә төгәл эшләп чыктыгыз.Шулай итеп без сезнең белән сыйфат дәрәҗәләрен бик яхшы кабатлап, күнегүләр ярдәмендә ныгытып чыктык, инде киләчәктә бу эш белән авырлыклар булмас дип ышанып калам. Хәзер дәрескә йомгак ясыйк.

( *укучыларның алган күнекмәләрен сораулар ярдәмендә тикшерү, ныгыту*)

* Нәрсә ул сыйфат?
* Сыйфатның ничә дәрәҗәсе бар?
* Чагыштыру дәрәҗәсе ничек ясала?
* Артыклык дәрәҗәсе ничек ясала?
* Кимлек җәрәҗәсе ничек ясала?

**Өй эше:** “5” ле алырга теләүчеләр өчен “ Яңгыр килә” темасына төрле дәрәҗәдәге сыйфатларны кулланып, хикәя төзергә; “4”ле алучылар өчен 162бит 3 нче күнегү.

**Билге кую**

Барыгызга да зур рәхмәт. Дәрестә актив катнашуыгыз өчен бик шат. Дәрес тәмам. Чыгарга мөмкин.

Тема: **Сыйфат**

**Дәрес тибы:** Яңа материал аңлату.

**Максатлар**: 1) сыйфатларны истә калдыру;

 2) сыйфатларны сөйләмдә дөрес куллана белү күнекмәләрен булдыру;

 3) туган як табигатенә мәхәббәт тәрбияләү;

**Җиһазлау:** дәреслек, такта, проектор, рәсем.

Дәрес барышы:

1. **Оештыру өлеше**

Исәнләшү, табигать күренеше, һава торышы турында сөйләшү.

Бүген һава торышы нинди?

Җылы яктан кайткан кошларны күрдегезме?

Бүгенге һава торышы сезгә ошыймы?

1. **Актуальләштерү.**

Фонетик күнегү

[Ө] [Җ]

[Ү]] [Ң]

[Ә] [Һ]

УКЫТУЧЫ: Укучылар, безнең дәресебез кызыклы эштән башланып китәр. Берегез басып сыйныфташыгыз турында төрле матур сүзләр кулланып сөйләп бирергә тиеш булыр. Кем тели?

*( бер укучының сөйләгәне тыңлана)*

Димәк, укучылар, әле генә иптәшегез нинди сүзләр кулланып сөйләде?

УКУЧЫ: Матур сүзләр.

УКЫТУЧЫ: Аларның рус телендәге тәрҗемәсе нинди сорауга җавап бирәләр? Һәм кайсы сүз төркеме булып киләләр?

УКУЧЫ: Какой?- прилагательное.

УКЫТУЧЫ: Әйе, бик дөрес. Димәк, безнең бүгенге дәресебезнең темасы - Имя прилагательное- Сыйфат.

1. **Яңа материал аңлату.**

УКЫТУЧЫ: Нәрсә соң ул сыйфат? Нәрсәне белдерә? Бүген без бу сорауларга җавап әзләрбез. Әйдәгез, 3 сыйфат алыйк. Мәсәлән, ак, тәмле, зур. Алар барысы да нинди соравына җавап бирәләр. Ләкин төрлесе төрле мәгънә белдерәләр. Кайсыгыз җавап бирер?

УКУЧЫ: Ак-белый-төсне, тәмле- вкусный- тәмне, зур – большой- күләмне.

УКЫТУЧЫ: Димәк, алар барысы да төрле мәгънәне белдереп киләләр.Моннан чыгып кагыйдәне дә әйтеп бирә алабыз.

1. **Күнекмәләрне ныгыту**

УКЫТУЧЫ: Дәфтәрләрне ачып, число, теманы язып куябыз.

Димәк, сыйфатлар предметларның билгесен белдерәләр. Алар *нинди? кайсы?* сорауларына җавап бирәләр*:* ***җылы*** *көн,* ***ак*** *күлмәк,* ***кечкенә*** *бала.*Алар исем белән бергә киләләр.

*( дәфтәрләргә кагыйдә яздыру)*

Теманы ныгыту максатыннан дәреслекнең 110б. 5 нче күнегүне эшләү.

 *( күнегүне тикшерү)*

УКЫТУЧЫ: Укучылар, сезгә бирем. 1 укучы сыйфат, 1 укучы шул сыйфатка туры килерлек исем әйтергә тиеш була.

*( укучыларның җаваплары тыңлана, берничәсен дәфтәргә яздырып кую)*

УКЫТЧЫ:

1. **Гомумиләштереп кабатлау.**
2. Укучылар без бүгенге дәрестә нәрсә турында сөләштек?
3. Кайсы сүз төркеме турында белдек?
4. Нәрсә ул сыйфат?

*( укучыларның җаваплары тыңлана)*

УКЫТУЧЫ: Рәхмәт, укучылар. Җавапларыгыздан теманы үзләштерүегез күренә. Әле алга таба да без аның турында сөйләшербез. Дәрестә актив катанашкан һәрбер укучыга билгеләр куйдым. Ә хәзер өй эше. Ул кызыклы булачак.Укучылар, ә хәзер игътибар белән экранга карадык. Монда язгы табигать күренеше сурәтләнгән. Сез бу рәсем буенча сыйфатлар кулланып, хикәя төзергә тиеш буласыз.( 10 җөмлә) Дәрес тәмамланырга вакыт бар, эшне башлап җибәрәбез. Өйдә тәмамлап киләбез.

Өй эше: хикәяне тәмамларга

УКЫТУЧЫ: Дәрес тәмам, сау булыгыз. Чыгарга мөмкин.